Πανελλαδική διαδικτυακή ενημερωτική εκδήλωση για τις νέες τροποποιήσεις του Π.Κ. και του Κ.Π.Δ.

[Ανακοινώσεις Ολομέλειας](https://www.olomeleia.gr/el/taxonomy/term/2)

06/01/2025

Η Ολομέλεια των Προέδρων των Δικηγορικών Συλλόγων Ελλάδος, σε εκτέλεση της από 3.1.2025 απόφασης της Συντονιστικής της Επιτροπής,  
διοργανώνει **Πανελλαδική Διαδικτυακή Εκδήλωση την Παρασκευή 10 Ιανουαρίου 2025 και ώρα 17:00, προκειμένου να ενημερωθούν οι δικηγόροι της χώρας για τις διατάξεις του Σχεδίου Νόμου του Υπουργείου** **Δικαιοσύνης**«Αντιμετώπιση νέων μορφών βίας κατά των γυναικών –Ενσωμάτωση της Οδηγίας (ΕΕ) 2024/1385 – Πρόσθετες ρυθμίσεις στον νόμο περί ενδοοικογενειακής βίας –Αναδιοργάνωση των ιατροδικαστικών υπηρεσιών –Ενίσχυση της λειτουργίας της Eurojust - Μέτρα για την προστασία των ανηλίκων και την καταπολέμηση της εγκληματικότητας στον Ποινικό Κώδικα και τον Κώδικα Ποινικής Δικονομίας – Δικονομικές διατάξεις αρμοδιότητας των τακτικών διοικητικών δικαστηρίων και άλλες ρυθμίσεις», που έχει τεθεί σε δημόσια διαβούλευση.  
**Εισηγητές θα είναι ο Ηλίας Αναγνωστόπουλος , ομότιμος καθηγητής Νομικής Σχολής ΕΚΠΑ και Πρόεδρος της Ενωσης Ελλήνων Ποινικολόγων, ο Αθανάσιος Ζαχαριάδης, Αναπληρωτής Καθηγητής Νομικής Σχολής ΑΠΘ και ο Πολυχρόνης Τσιρίδης, ποινικολόγος, Επισκέπτης Καθηγητής Ευρωπαϊκού Πανεπιστημίου Κύπρου.  
Την εκδήλωση θα συντονίσει ο Πρόεδρος της Ολομέλειας Δημήτρης Βερβεσός.  
Η διαδικτυακή παρακολούθηση της εκδήλωσης, για όσους συναδέλφους το επιθυμούν, θα γίνεται μέσω του prortal της Ολομέλειας, όπου θα αναρτηθεί σχετικό banner 30 λεπτά πριν την έναρξη.**